यथार्थ के निकट भौतिकवादी इस वैज्ञानिक जिज्ञासा की पुष्टि महात्मा गांधी भी करते हैं। उनसे एक पादरी ने पूछा था कि ‘क्या वे राम के अवतार होने में विश्वास करते हैं ?‘ गांधी ने उत्तर दिया, ‘यदि आप भारतीय दर्शन के जानकार हों तो यह समझ जाएंगे कि जीव मात्र परम् सत्ता का अवतार ही है। हमारे बीच से जो लोग विभूतियों से संपन्न होते हैं, वे विशेष अवतार हो जाते हैं। इसी अर्थ में राम अवतार हैं और हम उन्हें भगवान मानते हैं। अतः राम इतिहास पुरुष भी हैं और दिव्य अवतार भी। अवतारों की ऐतिहासिकता सिद्ध करने का इससे सार्थक दूसरा क्या उदाहरण हो सकता है ?